# name
Informe final del projecte d'innovació docent: Adaptació de l’assignatura de Bioestadística a la metodologia d’aprenentatge en equips

# metadata.dc.description.abstract[].value
L’any 2020 es va endegar un procés de transformació de la metodologia docent a l’assignatura
de Bioestadística del grau en Enginyeria Biomèdica. Aquesta assignatura troncal de 6 crèdits
suposa el primer contacte amb la matèria Estadística dels estudiants del grau i es troba ubicada
en el segon curs. Fins el curs 2019/20 la metodologia docent de les classes de teoria es basava
principalment en classes magistrals amb el suport de diapositives. Es va observar que aquesta
metodologia fatigava l’alumnat donant com a resultat una certa dificultat en el seguiment de
les classes, un absentisme creixent a mesura que avançava el curs i una desconnexió de
l’assignatura. En el curs 2020/21 es va iniciar un procés de transformació de les classes
teòriques cap a una metodologia d’aprenentatge basada en equips. Els objectius que es van
proposar van ser: aconseguir que l’alumnat mantingués un ritme d’aprenentatge constant al
llarg del curs; evitar que l’alumnat desconnectés de l’assignatura durant el curs; promocionar
l’aprenentatge col·laboratiu entre els estudiants; aconseguir que els estudiants s’empoderessin
del seu propi aprenentatge.

# metadata.dc.rights[].value
cc by-nc-nd (c) Carrasco Jordan, Josep Lluís, 2023

# metadata.dc.title[].value
Informe final del projecte d'innovació docent: Adaptació de l’assignatura de Bioestadística a la metodologia d’aprenentatge en equips

# metadata.dc.title.alternative[].value
Adaptació de l’assignatura de Bioestadística a la metodologia d’aprenentatge en equips